CELEX: 62013TA0115
Language: et
Date: 2015-07-15 00:00:00
Title: Kohtuasi T-115/13: Üldkohtu 15. juuli 2015. aasta otsus – Dennekamp versus parlament (Õigus tutvuda dokumentidega — Määrus (EÜ) nr 1049/2001 — Dokumendid teatavate Euroopa Parlamendi liikmete kindlustatuse kohta täiendavas pensioniskeemis — Dokumentidega tutvumise võimaldamisest keeldumine — Eraelu puutumatuse ja isikupuutumatusega seotud erand — Määruse (EÜ) nr 45/2001 artikli 8 punkt b — Isikuandmete edastamine — Isikuandmete saamise vajalikkuse ja andmesubjekti õigustatud huvide kahjustamise ohuga seotud tingimused)

14.9.2015   
            
            
               ET
            
            
               Euroopa Liidu Teataja
            
            
               C 302/45
            
         Üldkohtu 15. juuli 2015. aasta otsus – Dennekamp versus parlament
   (Kohtuasi T-115/13) (1)
   
   ((Õigus tutvuda dokumentidega - Määrus (EÜ) nr 1049/2001 - Dokumendid teatavate Euroopa Parlamendi liikmete kindlustatuse kohta täiendavas pensioniskeemis - Dokumentidega tutvumise võimaldamisest keeldumine - Eraelu puutumatuse ja isikupuutumatusega seotud erand - Määruse (EÜ) nr 45/2001 artikli 8 punkt b - Isikuandmete edastamine - Isikuandmete saamise vajalikkuse ja andmesubjekti õigustatud huvide kahjustamise ohuga seotud tingimused))
   (2015/C 302/57)
   Kohtumenetluse keel: inglise
   
      Pooled
   
   
      Hageja: Gert-Jan Dennekamp (Giethoorn, Madalmaad) (esindajad: advokaadid O. Brouwer, T. Oeyen ja E. Raedts)
   
      Kostja: Euroopa Parlament (esindajad: N. Lorenz ja N. Görlitz)
   
      Hageja toetuseks menetlusse astujad: Soome Vabariik (esindaja: H. Leppo), Rootsi Kuningriik (esindajad: A. Falk, C. Meyer-Seitz, S. Johannesson ja U. Persson, hiljem A. Falk, C. Meyer Seitz, U. Persson, E. Karlsson, L. Swedenborg, C. Hagerman ja F. Sjövall) ja Euroopa Andmekaitseinspektor (esindajad: A. Buchta ja U. Kallenberger)
   
      Ese
   
   Nõue tühistada parlamendi 11. detsembri 2012. aasta otsus A (2012) 13180 keelduda võimaldamast hagejal tutvuda teatavate dokumentidega, mis käsitlevad Euroopa Parlamendi teatavate liikmete kindlustatust täiendavas pensioniskeemis.
   
      Resolutsioon
   
   
               1.
            
            
               Ära on langenud vajadus lahendada nõue tühistada parlamendi 11. detsembri 2012. aasta otsus A (2012) 13180 keelduda võimaldamast Gert-Jan Dennekampil tutvuda teatavate dokumentidega, mis käsitlevad parlamendi teatavate liikmete kindlustatust täiendavas pensioniskeemis, osas, milles selle otsusega keelduti võimaldamast tutvuda 65 parlamendiliikme nimega kohtuasjades, milles tehti 15. detsembri 2010. aasta määrus liidetud kohtuasjades (T-219/09 ja T-326/09: Albertini jt ning Donnelly vs. parlament (EKL, EU:T:2010:519) ja 18. oktoobri 2011. aasta otsus kohtuasjas T-439/09: Purvis vs. parlament (EKL, EU:T:2011:600).
            
         
               2.
            
            
               Tühistada otsus A (2012) 13180 osas, milles sellega keelduti võimaldamast tutvuda nende pensioniskeemis kindlustatud parlamendiliikmete nimedega, kes parlamendi täiskogu liikmetena võtsid tegelikult osa 24. aprillil 2007, 22. aprillil 2008 ja 10. mail 2012 toimunud hääletustest täiendava pensioniskeemi üle.
            
         
               3.
            
            
               Jätta hagi ülejäänud osas rahuldamata.
            
         
               4.
            
            
               Jätta parlamendi kohtukulud tema enda kanda ning mõista temalt välja kolm neljandikku G.-J. Dennekampi kohtukuludest.
            
         
               5.
            
            
               Jätta üks neljandik G.-J. Dennekampi kohtukuludest tema enda kanda.
            
         
               6.
            
            
               Jätta Euroopa Andmekaitseinspektori, Soome Vabariigi ja Rootsi Kuningriigi kohtukulud nende endi kanda.
            
         
      (1)  ELT C 114, 20.4.2013.